**Mai este vreo magnolie-n Sibiu?**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Mă plimb pe strada ta în pardesiu,

Nu e devreme, nu e nici târziu,

Deschide-mi ușa că aș vrea să știu

M-ai este vreo magnolie-n Sibiu

Să aibă tenul fin și măsliniu?

Pe cer zâmbește luna-n anteriu,

Parc-a băut o halbă de rachiu

De ne privește printre nori sașiu.

Ce dacă este cerul plumburiu,

Vreau în Dumbravă, nu în Cișmigiu,

Să ne servească votcă un hangiu

Și să ne ducă-n pat un surugiu.

- M-aşez pe banca veche de la turn

Şi-mi ţine companie, taciturn,

Un flutur straniu, palid şi diurn

Ce şi-a uitat coconul pe Saturn.

Mi-aduce-un fir de aur să-mpletesc

Un basm fragil, suav, copilăresc,

Nu ţine cont de tactul nefiresc

Al timpului. Pe umerii mei cresc

Magnolii albe... Poate că-n Sibiu

Te vei întoarce iar, într-un târziu,

Când voi purta la tâmple argintiu

Minutul câştigat la un pariu.

Ioan Grigoraș Liliana Trif